Kanggé Chris John minangka pulitikus Amérikah Sarékat, pirsani: Christopher Charles John.

Yohannes Christian John, utawi langkung dipuntepangi minangka Chris John () punika satunggiling petinju Indonésia. Panjenenganipun kacathet minangka petinju Indonésia angka tiga ingkang kasil pikantuk gelar jawra donya, sasampunipun Ellyas Pical lan Nico Thomas.

Masa alit 
Chris John wujud putra angka kalih saking sekawan sadulur saking pasangan Johan Tjahjadi (alias Tjia Foek Sem) lan Maria Warsini. Panjenengan lan kulawarganipun nuli ijrah saking Jakarta dhumateng Banjarnegara, Jawa Tengah. Bapanipun Chris John, Johan Tjahjadi ingkang mantan petinju amatir, nglatih Chris John lan rayinipun Adrian wiwit kekalihipun taksih alit, watara yuswa 5 taun. Sasampunipun tandhing salebeting sapérangan kajawaran amatir ing Banjarnegara, Chris John nuli dipunrekrut déning pelatih tinju misuwur, Sutan Rambing, ing Semarang.

Awal karir 
Chris John terjun dhumateng donya tinju profesional nalika taun 1998 salebetipun debut nglawan Firman Kanda. Nalika samanten Chris John menang angka salebetipun tetandhingan 6 ronde. Naminipun nuli minggah kados meteor nalika panjenenganipun kasil nganvasaken petinju idola ing wekdal punku, Muhammad Alfaridzi, salebetipun tetandhingan ingkang laminipun 12 ronde. Chris John kénging knockdown kaping kalih ing ronde pisanan, nanging panjenenganipun kasil mbalik kawontenan kanthi mukul KO Alfaridzi ing ronde kaping 12, sekalian ngrebat gelar jawara nasional kelas bulu. Miturut pangakenan Chris John, kondisinipun awon sanget ing wekdal puniku, lan panjenenganipun ngalami panggetihan ing irung amargi balung irungipun tugel.

Sasampunipun makaping kaping tandhing salebetipun parebutan gelar nasional, Chris John kasil nundhukaken rèncang sanagarinipun Soleh Sundava ing taun 2001 kanggé ngrebut gelar PABA kelas bulu.

Réferènsi

Pranala njawi 
 Website Chris John 
 Rékor tandhing Chris John ing Boxrec.com
 Profil Chris John ing Boxrec.com
 Interview Chris John ing Fightnews.com 
 Profil Chris John ing Kompas.com
 Artikel Chris John ing RRI-online.com
 Artikel prakawis sanès ngenani kagesangan Chris John ing boxing-indonesia.com
 artikel lan foto ngenani miyosipun putri angka kalih Chris John

Artikel mawa basa krama
Atlet Indonésia
Petinju Indonésia
Tionghoa-Indonésia